b'\n_START_ARTICLE_\nJo\xc5\xbee Ingoli\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nPo zasedbi Jugoslavije je bil leta 1941 izseljen v Srbijo, kjer se je vklju\xc4\x8dil v Narodnoosvobodilni boj. Po koncu vojne je 1946 v Beogradu kon\xc4\x8dal vi\xc5\xa1ji ekonomski te\xc4\x8daj in sprva delal v okrajnih oblastnih organih v Slovenski Bistrici, Lendavi in Mariboru, ter sodeloval pri ustanavljanu kmetijskih zadrug, bil podpredsednik Planske komisije LRS (1948-1953), direktor uprave za gospodarsko planiranje LRS (1953-1955), predsednik Glavne zadru\xc5\xbene zveze Slovenije (1956-1958),\xc4\x8dlan izvr\xc5\xa1nega sveta RS-sekretar za kmetijstvo,(1958-1962) direktor zveznega zavoda za gospodarsko planiranje (1962-1963), \xc4\x8dlan zveznega izvr\xc5\xa1nega sveta-zvezni sekretar za kmetijstvo in gozdarstvo (1963-1967), poslanec v Zvezni skup\xc5\xa1\xc4\x8dini (1967-1969). Spodbujal je organizacijsko krepitev zadrug in ve\xc4\x8danje njihove ekonomske podlage z novimi investicijami. V letih 1969-1974 je bil jugoslovanski veleposlanik v Etiopiji, zvezni poslanec v Zboru republik in pokrajin (1974-1977), 1977-1981 pa v Kuvajtu in Jemnu._NEWLINE_Bil je brat pisatelja Antona Ingoli\xc4\x8da.'